**MOMALICHE**

**MSURURU WA 10**

**KIDATO CHA NNE**

**MUHULA WA KWANZA 2023**

**KISWAHILI 102/3**

**SEHEMU YA A**

**Swali la lazima**

1. **Soma shairi lifuatalo kisha ujibu maswali yafuatayo;**

Sinisumbue akili, nakusihie mwandani,

Afiya yangu ni dhalili, muno nataka amani,

Nawe umenikabili, nenende sipitalini,

Sisi tokea azali, twenda zetu mizimuni,

Nifwateni sipitali, na dawa ziko nyumbani!

Mababu hawakujali, wajihisipo tabani,

Tuna dawa za asili, hupati sipitalini,

Kwa nguvu ya kirijali, mkuyati uamini,

Kaafuri pia kali, na dawa ya ndwele fulani,

Nifwateni sipitali, na dawa ziko nyumbani!

Mtu akiwa halali, tumbo lina walakini,

Dawa yake ni shubili, au zogo huauni,

Zabadi pia zahali, kwa maradhi yako ndani,

Au kwenda wasahili, wenyewe walo pangani,

Nifwateni sipitali, na dawa ziko nyumbani!

Mtu kwenda sipitali, ni kutojuwa yakini,

Daktari kuona mwili, tanena kansa tumboni,

Visu vitiwe makali, tayari kwa pirisheni,

Ukatwe kama figili, tumbo nyangwe na maini,

Nifwateni sipitali, na dawa ziko nyumbani!

Japo maradhi dhalili, kuteguliwa tegoni,

Yakifika sipitali, huwa hayana Kifani,

Waambiwa damu kalili, ndugu msaidieni,

Watu wakitamali, kumbe ndio buriani,

Nifuateni sipitali, na dawa ziko nyumbani!

Mizimu yakupa kweli, wakueleze undani,

Maradhiyo ni ajali, yataka vitu dhamani,

Ulete kuku wawili, wa manjano wa kijani,

Matunda pia asali, vitu vya chanoni,

Nifwateni sipitali, na dawa ziko nyumbani!

**Maswali**

1. Lipe shairi hili anwani mwafaka. (alama 2)
2. Liweke shairi hili katika bahari mbili. (alama 2)
3. Andika ubeti wa nne kwa lugha nathari. (alama 4)
4. Kwa nini mshairi anakataa kwenda hospitali? (alama 2)
5. Ni nani nafsi neni katika shairi hili? (alama 1)
6. Tambua toni ya shairi hili. (alama 1)
7. Eleza muundo wa ubeti wa pili. (alama 4)
8. Eleza jinsi uhuru wa kishairi ulivyotumika katika shairi hili. (alama 2)
9. Eleza maana ya msamiati ufuatao kama ulivyotumika katika shairi. (alama 2)
10. Pangani
11. Nenende

**SEHEMU YA B: HADITHI FUPI: MAPAMBAZUKO YA MACHWEO NA HADITHI NYINGINE.**

1. “Yu wapi kirukanjia wako? Wajua yuko wapi? Uliacha mbachao kwa msala upitao. Atakutunza nani, maana kwako fadhila za punda ni mashuzi!”
2. Yaweke maneno haya katika muktadha wake. (alama 4)
3. Taja mbinu mbili za lugha zilizotumika katika dondoo hili. (alama 2)
4. Bainisha toni ya dondoo. (alama 1)
5. Fafanua sifa zozote tatu za mzungumziwa. (alama 3)
6. Kwa kurejelea hadithi “Fadhila za punda” onyesha ukweli wa kauli kuwa fadhila za punda ni mashuzi kwa mifano mwafaka. (alama 10)

**Au**

1. Huku ukirejelea hadithi zifuatazo tano jadili maudhui ya migogoro kwa kutoa mifano maridhawa. (alama 20)
2. Fadhila za punda
3. Msiba wa kujitakia
4. Mapambazuko ya machweo
5. Harubu ya maisha

**SEHEMU YA C: RIWAYA YA CHOZI LA HERI**

1. “Kisa cha kaniki cha usiku wa manane kimetanda. Anayetazama anamwona mja aliyevaa koti kuukuu…..Anaimba huku ameshika chupa mkononi…..”
2. Eleza muktadha wa dondoo hili. (alama 4)
3. Tambua aina nne za taswira zinazojitokeza katika dondoo hili. (alama 4)
4. Fafanua maudhui yanayochangiwa na mrejelewa huku ukirejelea riwaya.

 (alama 2)

1. Eleza sifa tatu za mrejelewa. (alama 3)
2. Changanua kifungu kifuatacho.
3. Changanua mtindo katika kifungu kifuatacho. (alama 10)

Mkuu wa shule, walimu na wanafunzi wenzangu, suala la uhifadhi wa mazingira ni jukumu la kila mmoja wetu. Tumeona jinsi misitu ilivyovamiwa na viongozi wenye mate ya fisi. Naskia baadhi ya vinara wa taasisi mbalimbali za umma wamewaacha wanyama kama mayatima kwa kupoka makazi yao. Maelfu ya maekari ya misitu yamefyekwa na kujengwa viwanda. Badala ya mibambakofi na miti mingine inayosafisha hewa, michai imetwaa nafasi yake. Wanaohusika na matendo haya wanapoulizwa hudai kuwa michai si adui wa mazingira! Wengine wanasema kuwa misitu haina budi kukatwa ili kupanda mimea inayotoa chakula, kwani jamii sharti ijitosheleze kwa chakula.

1. Mbali na maswara yanayojitokeza katika kifungu, eleza namna mwandishi alivyoshughulikia uharibifu wa mazingira katika riwaya ya chozi la heri.

 (alama 6)

1. Jadili mchango wa vijana katika kubomoa jamii katika riwaya ya chozi la heri.

 (alama 4)

1. **SEHEMU YA D: TAMTHILIA YA BEMBEA YA MAISHA**

“Mwanangu binadamu mchoyo kwa lake lakini mkarimu ajabu kwa la mwenziwe. Atakukarimu kwa la mwenziwe na atakupa nyongeza usiohitaji lakini lake atalizika katika giza la kina cha moyo wake. Ndiyo hulka yake mwana wa Adamu.”

1. Eleza muktadha wa maneno haya. (alama 4)
2. Jadili namna chanya msemaji na wenzake wa jinsia ya kike walivyosawiriwa katika tamthilia ya Bembea ya maisha. (alama 6)
3. Fafanua umuhimu wa mazungumzo kati ya msemaji na msemewa katika tamthilia ya Bembea ya Maisha (alama 10)
4. Jadili maudhui yafuatayo kwa kutolea mifano maridhawa kama yanavyoshughulikiwa katika tamthilia ya Bembea ya maisha.
5. Mabadiliko
6. Migogoro
7. **SEHEMU YA E: FASIHI SIMULIZI**

Dunia hii ina matatizo x2

Watu wengi hawajajua

Ni dunia yataabu

Hata hivyo usijali.

Karibu malaika karibu x2

Mimi nikukaribishe

Kwa mikono yote miwili

Dunia mti mkavu.

Usilie mtoto usilie x2

Kwa kuiona dunia

Iliyo na masumbuko

Umebebwa miezi tisa.

**Maswali**

1. Huu ni wimbo wa aina gani? (alama 1)
2. Eleza ujumbe wa wimbo huu. (alama 2)
3. Eleza sifa za nyimbo za bembea . (alama 4)
4. Taja tanzu kuu nne za fasihi simulizi. (alama 4)
5. Unanuia kukusanya data za kipera kilicho hapo juu. Pendekeza njia tano utakazotumia. (alama 5)
6. Eleza changamoto nne utakazokumbana nazo katika kukusanya data zako.

 (alama 4)